Държавен вестник, бр. 38, 2021 г., стр. 43

БРОЙ  38	
Д Ъ Р Ж А В Е Н  В Е С Т Н И К 	
СТР.  43  
33 
 
2.2.8.3.3 Отворите в откритите палуби, водещи до помещения под базовата линия или 
затворените надстройки, различни от люкове, отвори на машинното отделение, гърловини 
и изравнени бордови илюминатори, са защитени със затворена надстройка, покрита палуба 
или спускателни люкове с еквивалентна якост и устойчивост на атмосферни влияния. 
 
2.2.8.3.4 Височината над палубата на праговете към вратите в спускателните люкове по 
принцип не трябва да бъде по-малка от 100 mm за врати към устойчиви на атмосферни 
влияния помещения на палубата над базовата линия, и 250 mm на други места. За 
плавателни съдове с дължина 30 m и по-малко височината на прага може да бъде намалена 
до максималната стойност за безопасна работа на плавателния съд. 
 
 
 
2.2.8.4  Вентилатори 
 
2.2.8.4.1 Вентилаторите към помещенията под базовата линия или палубите на 
затворените надстройки имат стабилно изградени комингси, ефективно свързани с 
палубата. Височината на комингсите по принцип не трябва да бъде по-малко от 100 mm за 
вентилатори към устойчиви на атмосферни влияния помещения на палубата над базовата 
линия и 380 mm на други места. За плавателни съдове с дължина 30 m и по-малко 
височината на комингсите може да бъде намалена до максималната стойност за безопасна 
работа на плавателния съд. 
 
2.2.8.4.2 Вентилатори, чиито комингси се простират на повече от един метър над 
палубата или които са монтирани на палуби над базовата линия, не е необходимо да бъдат 
снабдени със затварящи механизми, освен ако са обърнати напред или са специално 
изисквани от Администрацията. 
 
2.2.8.4.3 С изключение на случаите, предвидени в 2.2.8.4.2, отворите на вентилатора 
трябва да бъдат снабдени с ефективни и устойчиви на атмосферни влияния затварящи 
устройства. 
 
2.2.8.4.4 Отворите на вентилатора са обърнати към кърмата или в напречна посока, където 
е възможно. 
 
2.2.9    Шпигати, всмукателни и изпускателни отвори 
 
2.2.9.1 
Изпускателните отвори, които преминават през корпуса от помещенията под 
базовата линия или от надстройките и покритите палуби, монтирани над базовата линия, се 
оборудват с ефикасни и достъпни средства за предотвратяване на пропускането на вода в 
борда. Обикновено всеки отделен изпускателен отвор трябва да има един автоматичен 
възвратен клапан с механизъм за положително затваряне от позиция над базовата линия. 
Когато обаче вертикалното разстояние от проектната водолиния до вътрешния край на 
изпускателната тръба надвишава 0,01 L, изпускателният отвор може да има два 
автоматични възвратни клапана без механизми за положително затваряне, при условие че 
вътрешният клапан е винаги достъпен за проверка при експлоатационни условия. Когато 
вертикалното разстояние надвишава 0,02 L, може да се постави един автоматичен 
възвратен клапан без механизми за положително затваряне. Механизмите за задействане на 
клапана с положително действие трябва да бъдат леснодостъпни и снабдени с индикатор, 
показващ дали клапанът е отворен или затворен. 
 
2.2.9.2 
Клапаните на шпигатите от устойчивите на атмосферни условия отделения, 
включени в изчисленията за устойчивост, трябва да могат да се управляват от работното 
помещение. 
 
34 
2.2.9.3 
В обслужваните машинни отделения главните и спомагателните всмукателни и 
изпускателни отвори, свързани с работата на машините, могат да бъдат контролирани 
локално. Тези органи за управление следва да бъдат леснодостъпни и снабдени с 
индикатори, показващи дали клапаните са отворени или затворени. В необслужваните 
машинни отделения главните и спомагателните всмукателни и изпускателни отвори, 
свързани с работата на машините, трябва да могат да се управляват от работното 
помещение. 
 
2.2.9.4 
Шпигатите, водещи от надстройки или покрити палуби, които не са снабдени с 
устойчиви на атмосферни влияния врати, се отвеждат зад борда. 
 
2.2.9.5 
Всички външни принадлежности и клапани, изисквани от настоящия Кодекс, са 
изработени от подходящ ковък материал. Клапаните от обикновен чугун или друг подобен 
материал са неприемливи. 
 
2.2.10   Въздухопроводи 
 
2.2.10.1 
Основните резервоари за съхранение, съдържащи запалими течности, или 
резервоарите, които могат да се изпомпват или пълнят от морето, имат въздухопроводи, 
които не завършват в затворени помещения. 
 
2.2.10.2 
Всички въздухопроводи, простиращи се до откритите палуби, имат височина от 
палубата до точката, където водата може да има достъп под поне 300 mm, когато палубата 
е по-малко от 0,05 L над проектната водолиния, и 150 mm на всички останали палуби. 
 
2.2.10.3 
Въздухопроводите могат да излизат през страните на надстройката, при условие 
че това е на височина най-малко 0,02 L над която и да е водолиния, когато плавателният 
съд в неповредено състояние е наклонен под ъгъл от 15°, или 0,02 L над най-високата 
водолиния на всички етапи от наводняването, определено от изчисленията за устойчивост 
при повреда, в зависимост от това коя от двете стойности е по-висока. 
 
2.2.10.4 
Всички въздухопроводи се оборудват с устойчиви на атмосферни влияния 
затварящи устройства, които се затварят автоматично. 
 
2.2.11   Освобождаващи отвори 
 
2.2.11.1 
Когато във фалшбордовете на откритите палуби се образуват кладенци, се 
осигуряват достатъчно средства за бързото освобождаване на палубите от вода и за 
нейното източване.  Минималната площ на освобождаващия отвор (А) от всяка страна на 
плавателния съд за всеки кладенец на откритата палуба на основния(те) корпус(и) е: 
 
.1 
където дължината на фалшборда (l) в кладенеца е 20 m или по-малко:  
 
A = 0,7 + 0,035 l (m2); и 
.2 
където l надвишава 20 m: 
A = 0,07 l (m2), 
и в никакъв случай l не трябва да се приема за по-голямо от 0,7 l. 
 
Ако средната височина на фалшборда е по-голяма от 1,2 m, необходимата площ се 
увеличава с 0,004 квадратни метра на метър дължина на кладенеца за всяка разлика във 
височината от 0,1 m. Ако средната височина на фалшборда е по-малка от 0,9 m, 
необходимата площ се намалява с 0,004 квадратни метра на метър дължина на кладенеца за